تېرو ۲۴ ساعتونو کې د سرې میاشتې د فعالیتونو خبرونه: ترکیه/ استانبول: د افغانی سرې میاشتې مرستیال الحاج ملا نورالدین ترابی او ورسره مل پلاوی د خپلو لیدنو په ترڅ کې د مختلفو اسلامی هیوادونو او اروپا کې مېشتو خیرپاله مشهورو څېرو او د ٢١ خیریه بنسټونو له مسٸولینو او مشرانو سره په افغانستان کې له پېښځپلو سره د لاسنیوی په موخه ناسته ترسره کړه. بغلان: بُرکې ولسوالۍ کې له ۲۹۰ سېلاب ځپلو کورنیو سره د ۲۳ ټنه خوراکی توکو، ۱۰۰ کورنیو ته د ۵ قلمه غیر خوراکی توکو او ټولو ۳۹۰ کورنیو ته ۵۳۰ کارتنه خرما مرسته ترسره شوه. ارزګان: له ۵۰۰ سېلاب ځپلو کورنیو سره په ټولیزه توګه ۵،۵۰۰،۰۰۰ افغانۍ نغدی مرسته ترسره شوه. هرات: د انجیل ولسوالۍ اړوند په مختلفو کلیو کې له ۱۱۶۵ زلزله ځپلو کورنیو سره د ۱۱۶۵ بستو مختلف النوعه غیر خوراکی توکو مرسته ترسره شوه. سرپل: البدر ولسوالۍ کې د وروستیو ورښتونو له امله له ۳۵۰ زیانمنو شویو کورنیو سره د ۱۸ قلمه مختلف النوعه غیر خوراکی توکواو د روغتیا ساتنې بستو مرسته ترسره شوه. بادغیس: د ولایتی مجامع د غړو ترمنځ درې میاشتنۍ غونډه ترسره شوه.